**Likumprojekta “Grozījums Nacionālo bruņoto spēku likumā” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) |  |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likumprojekts ir izstrādāts pēc Aizsardzības ministrijas un Nacionālo bruņoto spēku (turpmāk – NBS) iniciatīvas. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Likumprojekts tiek virzīts pieņemšanai vienlaikus ar likumprojektu “Grozījumi Militārā dienesta likumā” un “Grozījumi Valsts un pašvaldību institūciju amatpersonu un darbinieku atlīdzības likumā”. Saskaņā ar Nacionālo bruņoto spēku likuma 5. panta otro daļu NBS personālsastāvu miera laikā veido:  1) profesionālā dienesta karavīri, kuri pilda dienestu saskaņā ar līgumu;  2) zemessargi;  3) civilie darbinieki;  4) uz kārtējām vai pārbaudes militārajām mācībām iesauktie rezerves karavīri.  Atbilstoši Militārā dienesta likuma (turpmāk – MDL) 60. pantam militāro vienību civilpersonas ir civilie darbinieki.  Šī un pārējo iepriekš minēto likumprojektu mērķis ir ieviest jaunu militāro vienību civilpersonu statusu – militāros darbiniekus. Militārie darbinieki būs noteiktās jomas apmācīti un pieredzējuši aizsardzības nozares darbinieki, kuri atbilstoši savai kompetencei tiks regulāri iesaistīti NBS militārajās mācībās (sākotnēji tiek plānots ieviest šos amatus trim profesijām: piemēram, pavāri, autovadītāji, tehniskās apkopes speciālisti. Tiek plānots ieviest šos amatus arī darbiniekiem, kas sniegs ģeodēzisko/kartogrāfisko/ģeotelpiskās informācijas atbalstu NBS). Tiek paredzēts, ka šie darbinieki apgūs militāro darbinieku pamatapmācību un kara laikā turpinās pildīt sava amata pienākumus karavīra statusā. Tādēļ viņu veselības stāvoklim, psiholo­ģiskajām īpašībām un fiziskai sagatavotībai jāatbilst aizsardzības ministra noteiktajām prasībām.  Tā kā militārie darbinieki apgūs militāro darbinieku pamatapmācību, kuras ietvaros iegūtās prasmes un zināšanas uzturēs regulārās aizsardzības ministra noteiktajā kārtībā rīkotās mācībās, militārie darbinieki tiks ieskaitīti rezerves karavīru sastāvā pēc darba tiesisko attiecību izbeigšanas.  Militārais darbinieks saņems karavīram paredzēto uzturdevu vai tās kompensāciju, kā arī darba tērpu vai karavīra formas tērpu un nepieciešamo inventāru. Tiek paredzēts, ka militārais darbinieks saņems vienreizējos pabalstus, gadījumā, ja, piedaloties militārajās mācībās, cietīs nelaimes gadījumā un gūs ievainojumu vai sakropļojumu.  Mobilizācijas gadījumā militārie darbinieki netiks iesaukti aktīvajā dienestā rezerves karavīru un rezervistu mobilizācijas kārtībā. Viņu ieskaitīšana aktīvajā dienestā notiks vienkāršotā kārtībā, kuru noteiks aizsardzības ministrs.  Militārie darbinieki apgūs atvieglotu militāro apmācību, tādēļ kara vai krīzes gadījumā viņi ieņems savai specialitātei atbilstošus amatus. Savukārt gadījumā, ja krīzes vai kara laikā radīsies nepieciešamība iecelt viņus kaujas karavīru amatos, viņiem tiks nodrošināta papildus militārā apmācība.  Lai nodrošinātu regulējuma vienlaicīgu stāšanos spēkā, tiek noteikts, la likums stāsies spēkā 2021. gada 1. februārī. |
| 3. | Projekta izstrādē iesaistītās institūcijas un publiskas personas kapitālsabiedrības | Aizsardzības ministrija, NBS, Latvijas Ģeotelpiskās informācijas aģentūra, Valsts aizsardzības militāro objektu un iepirkumu centrs. |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts attiecināms uz daļu no aizsardzības resora civilajiem darbiniekiem. |
| 2. | Tiesiskā regulējuma ietekme uz tautsaimniecību un administratīvo slogu | Likumprojektam nav ietekmes uz tautsaimniecību. |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav. |

|  |  |  |  |  |  |  |  |
| --- | --- | --- | --- | --- | --- | --- | --- |
| **III. Tiesību akta projekta ietekme uz valsts budžetu un pašvaldību budžetiem** | | | | | | | |
| Rādītāji | 2020.gads | | Turpmākie trīs gadi (*euro*) | | | | |
| 2021 | | 2022 | | 2023 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2021 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022 gadam | izmaiņas, salīdzinot ar vidēja termiņa budžeta ietvaru 2022 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 0 | 0 | 1 139 114 | 0 | 1 154 345 | 1 122 223 |
| 2.1. valsts pamatbudžets | 0 | 0 | 0 | 1 139 114 | 0 | 1 154 345 | 1 122 223 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 |  | 0 | -1 139 114 | 0 | -1 154 345 | -1 122 223 |
| 3.1. valsts pamatbudžets | 0 | 0 | 0 | -1 139 114 | 0 | -1 154 345 | -1 122 223 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | X | 1 139 114 | X | 1 154 345 | 1 122 223 |
| 5. Precizēta finansiālā ietekme | X | 0 | X | 0 | X | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Tiek paredzēts, ka militārie darbinieki saņems karavīram paredzēto uzturdevu un formas tērpu, kā arī militārajiem darbiniekiem tiks nodrošināta pamatapmācība. Tāpat arī tiek plānots, ka saskaņā ar grozījumiem Valsts un pašvaldību institūciju amatpersonu un darbinieku atlīdzības likumā, ja militārais darbinieks cietīs nelaimes gadījumā, piedaloties militārajās mācībās, gājis bojā militāro mācību laikā vai miris no militārās mācībās gūtā veselības bojājuma gada laikā pēc tā gūšanas.  Uzturdevas kompensācijas aprēķins:  Uzturdevas kompensācija militārajiem darbiniekiem (9,96 euro dienā)  2021.gadā (9,96 euro x 150 mil.darb. x 334 dienas, jo likums stājas spēkā ar 01.02.2021.) = **498 996 euro**  2022.g. un turpmāk (9,96 euro x 250 mil.darb. x 365 dienas) = **908 850 euro**  Formas tērpu izmaksu aprēķins:  2021.g. (150 mil.darb. x 3 625 euro (viena formas tērpa vērtība) = **543 750 euro**  2022.g. (50 mil.darb. x 3 625 euro (viena formas tērpa vērtība) = **181 250 euro**  2023.g. un turpmāk (50 mil.darb. x 3 625 euro (viena formas tērpa vērtība) = **181 250 euro**  Izdevumi militāro darbinieku apmācībai:  Aprēķinā par pamatu tiek ņemtas kareivju militārās pamatapmācības kursa 1.posma izmaksas, jo uz šo brīdi pamatapmācību programma mil.darb. vēl nav izstrādāta. Ir paredzams, ka šīs izmaksas būs ievērojami mazākas, jo tiek plānots, ka mil.darb. pamatapmācība atšķirsies gan satura, gan ilguma ziņā.  2021.g. (150 mil.darb x 642,45 euro = **96 368 euro)**  2022.g. (100 mil. mil.darb x 642,45 euro = **64 245 euro)**  2023.g. un turpmāk (50 mil. mil.darb x 642,45 euro = **32 123 euro)**  Finansējuma sadalījums pa gadiem var mainīties atkarībā no mil.darb. pamatapmācību apgūšanas un attiecīgi mil.darb. statusa iegūšanas procesa realizēšanās gaitas.  Šobrīd nav iespējams precīzi prognozēt gadījumu skaitu attiecībā uz nelaimes gadījumiem, veselības bojājumiem un nāves gadījumiem, līdz ar to nav iespējams prognozēt precīzu finansējuma apmēru pabalstiem. Ņemot vērā atviegloto militāro apmācību un ierobežoto mācību skaitu, prognozējam, ka nelaimes gadījumi militārajiem darbiniekiem mācību laikā nebūs regulāri un skaita ziņā nozīmīgi, attiecīgi arī papildus nepieciešamais finansējums nav ievērojams.  Tīri teorētiski nelaimes gadījumi militārajiem darbiniekiem militāro mācību laikā nebūs vairāk par 3 līdz 4 gūtām vieglām traumām no 100 cilvēkiem gada laikā. Divu trīs gadu laikā var būt viena līdz divas vidēji smagas traumas. Bojā eja, smagi veselības bojājumi un invaliditāte praktiski nav iespējama, jo nav atbilstošu risku, bet tīri teorētiski 10 līdz 15 gados var būt, ka viens cilvēks var iet bojā.  Likumprojekta izpilde 2021. gadā un turpmākajos gados tiks nodrošināta Aizsardzības ministrijai piešķirto budžeta līdzekļu ietvaros no budžeta programmas 22.00.00 “Nacionālie bruņotie spēki”, 28.00.00 “Ģeodēzija un kartogrāfija” un 31.00.00 “Militārpersonu pensiju fonds”. | | | | | | |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Nav. | | | | | | |
| 8. Cita informācija | Nav | | | | | | |

|  |  |  |
| --- | --- | --- |
| **IV. Tiesību akta projekta ietekme uz spēkā esošo tiesību normu sistēmu** | | |
| 1. | Saistītie tiesību aktu projekti | Tiek virzīti grozījumi Militārā dienesta likumā un Valsts un pašvaldību institūciju amatpersonu un darbinieku atlīdzības likumā, saskaņojot regulējumu attiecībā uz militārajiem darbiniekiem. |
| 2. | Atbildīgā institūcija | Aizsardzības ministrija, NBS, Latvijas Ģeotelpiskās informācijas aģentūra, Valsts aizsardzības militāro objektu un iepirkumu centrs. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Lai informētu sabiedrību par noteikumu projektu un dotu iespēju ieinteresētajām personām izteikt viedokli, projekts saskaņā ar Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības un plānošanas procesā" (turpmāk – MK noteikumi Nr. 970) tika ievietots Aizsardzības ministrijas un Valsts kancelejas tīmekļvietnē. |
| 2. | Sabiedrības līdzdalība projekta izstrādē | Projekts saskaņā ar MK noteikumiem Nr. 970 2020. gada 28. aprīlī tika ievietots Aizsardzības ministrijas un Valsts Kancelejas tīmekļvietnē.  Atbilstoši noteikumu Nr. 970 7.4.1 apakšpunktam sabiedrības pārstāvjiem bija iespēja līdzdarboties, rakstiski sniedzot viedokli Aizsardzības ministrijas un Valsts kancelejas tīmekļvietnē ievietoto likuma projektu līdz 2020. gada 12. maijam. |
| 3. | Sabiedrības līdzdalības rezultāti | Neviens sabiedrības pārstāvis nav iesniedzis priekšlikumus. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Aizsardzības ministrija, NBS, Latvijas Ģeotelpiskās informācijas aģentūra, Valsts aizsardzības militāro objektu un iepirkumu centrs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts šo jomu neskar. |
| 3. | Cita informācija | Nav. |

Iesniedzējs:

Aizsardzības ministrijas

valsts sekretārs J.Garisons

V.Upeniece, 67335241

Vita.Upeniece@mod.gov.lv